recursal/SuperWikiNEXT-32B huggingface dataset:
Kanak-kanak yang melakukan amalan "helah atau habuan"
**Helah atau habuan** (Jawi: هيله اتاو هبوان, Inggeris: *Trick or treat*) adalah amalan lazim yang dilakukan ketika hari Halloween di kebanyakkan negara. Kanak-kanak pada hari tersebut akan berpakaian kostum yang menarik dan pergi satu rumah ke satu rumah untuk meminta habuan seperti gula-gula (atau wang bagi sesetengah budaya) sambil memberi ucapan "helah atau habuan" di hadapan tuan rumah. 

Di Amerika Utara, helah atau habuan ini telah menjadi adat tradisi Halloween sejak lewat 1950-an. Pemilik rumah kebiasaannya akan menghiasi rumah mereka dengan pelbagai dekorasi seperti sarang labah-labah plastik, tengkorak kertas dan labu hiasan, *Jack-o-Lantern*. Sesetengah pemilik hanya akan meninggalkan gula-gula di dalam pasu anjung mereka dan ada yang lain akan memberi habuan tersebut kepada kanak-kanak selepas ucapan helah atau habuan. Pada tahun-tahun belakangan ini, amalan ini telah merebak di mana-mana rumah dalam kejiranan yang disinggahi oleh kanak-kanak sama ada di kediaman warga tua mahupun di kondominium.

Tradisi pergi pintu ke pintu rumah untuk menerima makanan telah wujud di Britain dan Ireland lagi dimana kanak-kanak dan orang miskin akan menyanyi dan mengucapkan doa-doa kepada si mati. Makanan tersebut diberi dalam bentuk kek yang dipanggil "Kek Roh" (*Soul Cake*). Amalan penyamaran dan memberi wang syiling telah dicatat di Scotland pada tahun 1895 dimana kanak-kanak akan menyamar sambil membawa tanglung yang diperbuat daripada lobak putih. Mereka akan pergi rumah ke rumah serta dihadiahkan kek, buah-buahan dan wang.

Bacaan lanjut
-------------

* Ben Truwe, *The Halloween Catalog Collection*. Portland, Oregon: Talky Tina Press, 2003. ISBN 0-9703448-5-6. Mengandungi sejarah tentang "helah atau habuan" di Amerika.

Rujukan
-------

1. ↑  Roger, Nichola (2002). *Halloween: From Pagan Ritual to Party Night*. Oxford University Press. m/s. 28–30. ISBN 0-19-514691-3.
2. ↑  Frank Leslie's popular monthly, Volume 40, November 1895, p. 540-543.
Putera Caspian lakonan Ben Barnes dalam *The Chronicles of Narnia: Prince Caspian*
**Caspian X, Raja Narnia, Penguasa Cair Paravel dan Maharaja Kepulauan Lone**, atau disebut Caspian si Pengembara atau Caspian Sang Pelaut (2290 - 2356 tahun Narnia), dijaga oleh bapa saudara baginda yang bernama Miraz dan isterinya yang berambut merah Prunaprismia. Dari kecil, mentornya iaitu Cornelius (kacukan orang Kerdil dan manusia) menceritakan sejarah Narnia lama yang telah lama hilang setelah bangsa Telmar yang dipimpin Caspian si Penakluk menjajah Narnia. Ketika penaklukan Caspian I, semua haiwan yang boleh berkata-kata dibisukan dan para Naiad serta dryad diusir, sehingga tercipta Narnia baru yang sangat berbeza daripada Narnia Lama (negeri Aslan) walaupun mereka tidak pernah menemui satu warga Narnia lama pun. Akhirnya, dengan kudanya, Destrier, baginda pergi menemui Keempat-empat Raja dan Permaisuri Agung dari Narnia Lama iaitu Peter, Susan, Edmund dan Lucy dan membangkitkan kembali Narnia lama dan memulangkan Warga Telmar ke pulau aslinya di kepulauan Pasifik. Ia diberi nama gelaran sebagai Caspian Sang Pelaut. Putera baginda bernama Putera Rilian menjadi watak utama dalam "*The Silver Chair*".

  


|  |
| --- |
| ***Riwayat Narnia*** oleh C. S. Lewis**Dunia Narnia** |
| Peter | 
Susan | 
Edmund | 
Lucy | 
Eustace | 
Jill | 
Digory Kirke | 
Polly | 
Caspian |
Aslan | 
Reepicheep | 
Shasta |
Aravis | 
Bree |
Shift |
Tash | 
Tisroc | 
Tumnus | 
Penyihir Putih | 
Puddleglum |
| Watak | Makhluk | Tempat |
Rencana ini ialah mengenai muka taip.  Untuk penciptanya, sila lihat William Caslon.  Untuk kegunaan lain, sila lihat Caslon (nyahkekaburan).

**Caslon** adalah nama kepada satu keluarga luas potongan fon serif (ditukulkan dalam pembentuk keluli) oleh William Caslon dan pertama kali dilihat pada tahun 1734 dalam satu spesimen sisi lebar sekarang bernilai tinggi di kalangan pengumpul. Caslon dipetik sbeagai rupa taip pertama yang berasal daripada England; penggunaan yang sebelumnya di sana kebanyakan diimport daripada Belanda.

Ciri-ciri
---------

Caslon adalah satu rekaan cara lama akhiran yang menggabungkan ciri-ciri antik bentuk huruf Venetian dengan sifat lain daripada fon *true modern romans* yang timbul selepasnya. Caslon dicirikan oleh pendakap serif, modulasi tulisan yang sederhana, dan rupa yang seakan sama bentuk huruf antik Venetian. Caslon dan cucu cicitnya termasuk satu kumpulan ligatur dan desau yang cukup banyak.

Spesimen halaman oleh William Caslon pada tahun 1734

Pengunaan dalam sejarah
-----------------------

Secara asalnya dikeluarkan secara eksklusif oleh H.W. Caslon & Company, inilah jenis yang telah disebarkan melalui koloni-koloni penjajahan British, termasuk yang di Amerika Utara. Penglihatan kasar pencetakan Amerika yang awal boleh diatribusikan sedikit sebanyak pada kesan-kesan pengoksidaan pada besi cetakan oleh air laut semasa layaran yang lama.

Peminat taip mungkin mengenali rupa taip ini sebagai yang digunakan untuk mencetak Pengisytiharan Kemerdekaan Amerika Syarikat. Dengan kemunculan kepingan-kepingan berukir berbanding potongan kayu atau kikisan kayu sebagai kaedah tetap ilustrasi, Caslon menjadi tidak popular, dan memberi laluan kepada fon-fon baru lebih moden seperti Bodoni. Semasa abad ke-19, rupa cara lama Caslon hampir lenyap, juga di syarikat pemangku H.W. Caslon & Company, Stephenson, Blake & Company, di mana ia dikaburi oleh katalog penuh dengan reka-reka bentuk baru yang moden.

Dengan Gerakan Kesenian dan Kraftangan pada lewat kurun ke-19, Caslon mula muncul kembali. Kepopularitiannya naik semula secara mendadak, dan faundri-faundri terus bergegar membuat salinan: American Type Founders, Monotype, dan Linotype membuat pelbagai versi rupa taip berkenaan untuk memuaskan permintaan. Satu kata para pencetak yang sering kedengaran adalah "Apabila tidak pasti, gunakanlah Caslon."

Di mana kepopularitiannya kini telah menurun semula, Caslon masuk digunakan untuk tipografi buku dan lebih kini dalam reka bentuk grafik artistik. Versi digital boleh didapati dari Adobe dan syarikat H.W. Caslon & Company bary yang *Pengasasnya Caslon* cuba mengikuti reka bentuk asal sedekat yang mungkin.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
**Goran Hadžić** ( Serbia : Горан Хаџић; lahir 7 September 1958 ) merupakan warga Croatia Serbia dan bekas presiden Republik Serbia Krajina (1991-1995) semasa Perang Kemerdekaan Croatia. Beliau telah dituduh atas jenayah kemanusiaan dan melanggar hak asasi manusia semasa perang oleh Tribunal Jenayah Antarabangsa untuk bekas Yugoslavia. Mahkamah dia kerana terlibat dalam tindakan jenayah yang diketuai oleh Slobodan Milošević di Croatia dari Jun 1991 hingga Disember 1993 dengan tujuan penghapusan penduduk bukan-Serbia dalam satu pertiga wilayah Croatia , dan penganiayaan dan pembunuhan etnik Croat dan lain-lain bukan-Serb .Antaranya ialah kekejaman yang dilakukan di Vukovar. Dia berhadapan dengan 14 tuduhan jenayah perang fdan jenayah terhadap kemanusiaan.

Berjaya ditangkap
-----------------

Beliau telah ditangkap oleh pihak berkuasa Serbia pada 20 Julai, 2011 jam 8.24 waktu temapatan di Krusedol, sebuah kampung di Fruska Gora, bukit kecil di utara Belgrade ketika beliau sedang menunggu kenalan. Beliau ditangkap ketika berusia 52 tahun, berjanggut hitam, menggunakan kad pengenalan palsu untuk bergerak, tetapi segera mengesahkan identiti sebenar. Beliau melarikan diri dari rumahnya di Novi Sad dengan beg pakaian di tangan pada Julai 1994. Keluarganya dan anaknya Srecko Hadzic tidak tahu di mana dia berada.

Dua bulan lalu (Mei 2011), Ratko Mladic bekas komander tentera Serb Bornia berjaya ditangkap kerana tuduhan pembunuhan beramai-ramai. Slobodan Milošević ditangkap 3 tahun lalu selepas hidup secara terbuka dan menyamar.

Sebelum ini, Serbia berjanji akan menangkap mereka yang bertanggungjawab dalam perang jika mahu menjadi anggota Kesatuan Eropah. Boris Tadic selaku presiden Serbia mengesahkan penangkapan itu kerana tanggungjwab moral. NATO mengucapkan tahniah kepada Serbia di atas obligasi negara itu.

Rujukan
-------

1. ↑  .
2. ↑  .
3. ↑  .
4. ↑  .
5. ↑  .
6. ↑  Serbia arrests last war crimes suspect
***Hillman* Wales** (bahasa Inggeris: ***Welsh hillman***code: en is deprecated ) ialah satu baka atau jenis anjing gembala Wales purba, digunakan untuk penggembalaan dan penggiringan. Baka ini disangkakan telah pupus pada sekitar 1990.

*Hillman* disangkakan telah diturunkan daripada anjing gembala Wales purba. Ia mungkin merupakan anjing gembala Wales paling lama, dan mungkin merupakan keturunan *gellgi* lama atau "anjing pemburu serigala Wales" yang digunakan pada sekitar seribu tahun lalu. Sesetengah sumber, tanpa sebarang bukti jelas, mencadangkan bahawa ia dibiakbakakan bersilang dengan anjing serupa yang terlihat di Afrika Utara.

Ia merupaka anjing besar tetapi renceng, ssehingga kira-kira 25 in (64 cm) ketinggiannya, dan diperihalkan "pantas dan tidak takut", dengan penampilan seperti anjing gembala Jerman yang berbinaan lebih ringan. Telinganya mencucuk. Bulunya biasanya berwarna perang kekuning-kuningan pucat, perang muda atau merah-emas dengan pelana hitam, dada putih, putih pada kaki dan hujung ekor dan takik pada muka. Anjing *merle* biru juga terlihat kadang-kadang.

Baka ini adalah tidak kerap pada zaman moden. C L B Hubbard, mengarang pada 1948, memerihalkannya "hampir pupus" dan "hampir tidak terlihat langsung bekerja kini." *Hillman* Wales terakhir yang dikenali, Jess, dibeli pada 1974 dari sebuah ladang bukit dekat dengan Hay-on-Wye oleh pengarang dan penyiar Jeanine McMullen, dan malangnya dikembiri sebelum pemiliknya menyedari kejarangannya.

Rujukan
-------

1. 1 2 3  Carpenter, B. *The Shepherd's Dogge*, Musim Luruh 1994: lihat Welsh Sheep Dog Diarkibkan 2013-02-07 di Wayback Machine, The Border Collie Museum
2. 1 2 3  Wildhagen, P. History of the Australian Shepherd Diarkibkan 2012-02-17 di Wayback Machine, ASCA Yearbook, 1977
3. 1 2  Hubbard, C L B. *Dogs In Britain*, Macmillan, 1948
4. ↑  Seis, C. *Working Dogs: Training for Sheep and Cattle*, Elsevier, 1996, ms. 11
5. 1 2  McMullen, J. *A Small Country Living Goes On*, W W Norton, 1991, ms. 137

| * l
* b
* s
Anjing berasal dari Wales |
| --- |
| 
* *Corgi* Wales Cardigan
* *Corgi* Wales Pembroke
* Anjing gembala kelabu Wales lama
* Anjing gembala Wales
* *Hillman* Wales
* Anjing pemburu Wales
* *Springer spaniel* Wales
* Terier hitam dan sawo matang
* Terier Sealyham
* Terier Wales

 | Wales |
**Hilton Hotels & Resorts** (dahulu dikenali sebagai **Hilton Hotels**) merupakan sebuah jenama hotel dan resort serba lengkap di seluruh dunia dan jenama utama syarikat perhotelan multinasional Amerika, Hilton.

Syarikat asal itu diasaskan oleh Conrad Hilton. Sehingga 2017, terdapat lebih daripada 570 hartanah Hilton Hotels & Resorts di 85 negara dan wilayah di enam benua. Hartanah sama ada yang dimiliki oleh, diuruskan oleh, atau francais kepada pengendali bebas oleh Hilton.

Gambaran keseluruhan
--------------------

 Beverly Hilton di Beverly Hills
 Hilton Istanbul Bosphorus (1955) telah dibina sebagai hotel Hilton pertama di Eropah dan kini merupakan hotel Hilton yang paling lama berkhidmat di luar Amerika Syarikat. Ia muncul dalam filem James Bond *From Russia With Love* (1963).
Hilton Hotel di Tokyo
 Sheffield Hilton
 Hilton Athens di Athens, Greece
Hilton Hotels & Resorts adalah jenama utama Hilton dan salah satu jenama hotel terbesar di dunia. Jenama ini disasarkan kepada pelancong perniagaan dan percutian dengan lokasi di pusat bandar utama, berhampiran lapangan terbang, pusat konvensyen, dan destinasi percutian popular di seluruh dunia.

Hilton Hotels & Resorts mengambil bahagian dalam program Hilton Honors, program kesetiaan tetamu Hilton. Ahli yang menempah secara langsung melalui saluran milik Hilton menerima diskaun dan kemudahan eksklusif seperti Wi-Fi percuma, daftar masuk digital, kemasukan tanpa kunci, dan keupayaan untuk memilih bilik yang mereka suka menggunakan aplikasi Hilton Honors.

Lihat juga
----------

* Hyatt
* Sheraton Hotels and Resorts

Rujukan
-------

1. ↑  Frances McMorris (May 6, 2016). "Westshore hotel gets $4.5 million facelift". *Tampa Bay Business Journal*. Dicapai pada May 12, 2016.
2. ↑  Refreshed Hilton Hotels & Resorts Brand Identity Emphasizes Leisure Portfolio.
3. ↑  "Company Overview of Hilton Worldwide Holdings Inc". *investing.businessweek.com*. Dicapai pada August 21, 2014.
4. ↑  "Best Hilton Hotels & Resorts". *U.S. News & World Report*. February 1, 2017. Dicapai pada February 27, 2017.
5. ↑  Jennifer Rooney (October 5, 2011). "Brand Power To The People: J&J Takes Lead In Forbes Ranking". *Forbes*. Diarkibkan daripada yang asal pada 2016-04-01. Dicapai pada May 12, 2016.
6. ↑  "Best Hilton Hotels & Resorts". *U.S. News & World Report*. Dicapai pada May 13, 2016.
7. ↑  Lyn Mettler (May 3, 2016). "When It Pays to Book Directly with a Hotel". *U.S. News & World Report*. Dicapai pada May 13, 2016.
8. ↑  Karla Bowsher (April 19, 2016). "3 Major Hotels Offering Discounts for Direct Bookings". *Money Talks News*. Dicapai pada May 13, 2016.

Pautan luar
-----------

* Tapak web rasmi
**Hilman Hariwijaya** (lahir di Bengkulu, 25 Ogos 1964 – meninggal di Jakarta, 9 Mac 2022 pada umur 57 tahun) ini adalah seorang penulis di Indonesia.
Namanya dikenal sejak menulis cerita pendek yang diberi judul Lupus di majalah Hai dibulan Disember 1986, yang kemudian dibukukan menjai sebuah novel.

Kini setelah ia tidak produktif lagi menulis novel, lelaki yang mengagumi seorang penulis Arswendo Atmowiloto dan Astrid Lindgren ini merambah dunia televisyen dengan menulis skenario(cerita) dari sinetron Cinta Fitri (Season 2 - Season 3), Melati untuk Marvel, dan lain-lain.
Ia juga memroduseri filem The Wall.

Karya
-----

|  |  |
| --- | --- |
| Buku* Lupus
	+ Lupus ABG
	+ Lupus Kecil
* Olga
* Lulu
* Vanya
* Vladd
 | Penulis Cerita* Dealova
* Anak Ajaib
* Suka Ma Suka
* The Wall
 |

Pautan luar
-----------

* (Indonesia) Blogspot[*pautan mati kekal*]

  


|  |  |
| --- | --- |
| Ikon tunas | Rencana biografi berkaitan orang Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Eriphia verrucosa***, kadang-kadang dipanggil *warty crab* (lit. ketam berketuat/berkutil) atau *ketam kuning*, ialah satu spesies ketam yang dijumpai di Laut Hitam, Laut Mediterranean dan timur Lautan Atlantik daripada Brittany hingga Mauritania dan Azores. Seekor ketam ini juga pernah ditangkap sejauh utara Cornwall. Terdahulu, spesies yang kerap berlaku di Laut Hitam, ia telah menurun dalam angka sejak tahun 1980-an dan kini disenaraikan di Buku Data Merah Ukraine untuk spesies yang terancam.

Ekologi
-------

*E. verrucosa* hidup di antara batu dan rumpai laut dalam air cetek di sepanjang pantai berbatu sehingga kedalaman 15 meter (49 ka). Ia pernah dilaporkan memakan dwicangkerang, gastropod dan ketam hermit, atau molluscs dan polychaetes. Di Laut Hitam, *E. verrucosa* adalah satu-satunya spesis asli yang boleh memecah ke dalam cangkerang siput penceroboh *Rapana venosa*, walaupun tidak mungkin ia akan menghadirkan kawalan biologi penceroboh yang berkesan. Spesies ini diancam oleh eutrofikasi dan pencemaran.

Penerangan
----------

*E. verrucosa* boleh mencapai lebar 9 sentimeter (3.5 in) dan panjang 7 cm (2.8 in). Carapace tebal dan licin, berkisar dari warna coklat ke merah ke coklat-hijau, dengan bintik-bintik kuning; Margin depannya bersenjata dengan tujuh "gigi" di kedua-dua sisi, dan lima atau enam di antara mata. Canggai atau cakar yang kuat dan mempunyai jari hitam; satu cakar biasanya lebih besar daripada yang lain dan bersenjata dengan tuberkel bulat manakala cakar yang lebih kecil menonjolkan unjuran yang lebih tajam, disusun dalam sebaris. Pada musim bunga, *E. verrucosa* migrasi kepada air cetek, kurang daripada 1 meter (3 ka 3 in) dalam, dan pembiakan bermula pada bulan Mei atau Jun; spesies ini sangat aktif. Ada empat peringkat larva, daripada zoea ke megalop.

Rujukan
-------

1. ↑  "*Eriphia verrucosa* (Forskal, 1775)". Integrated Taxonomic Information System. Dicapai pada October 7, 2010.
2. 1 2 3 4  C. Dumitrache & T. Konsulova. "*Eriphia verrucosa* Forskall, 1755". *Black Sea Red Data Book*. United Nations Environment Programme. Dicapai pada January 27, 2009.
3. 1 2 3 4 5  "*Eriphia verrucosa*". European Virtual Aquarium. Dicapai pada January 27, 2009.
4. ↑  "Fishes & other marine life". Caradon Field & Natural History Club. Diarkibkan daripada yang asal pada 2008-09-07. Dicapai pada January 27, 2009.
5. ↑  "Verified sightings for *Eriphia verrucosa*". Marine Life Information Network. Dicapai pada January 27, 2009.
6. ↑  A. C. Rossi & V. Parisi (1973). "Experimental studies of predation by the crab *Eriphia verrucosa* on both snail and hermit crabs occupants of conspecific gastropod shells". *Bollettino di Zoologia*. **40**: 117–135.
7. ↑  Dragos Micu & Valentina Todorova. "Biodiversity of the Western Black Sea" (PDF). *MarBEF Newsletter* (Autumn 2007): 26–28.

Pautan luar
-----------

* Kategori berkenaan *Eriphia verrucosa* di Wikimedia Commons

|  |  |
| --- | --- |
| Pengenalpastian takson | 
* Wd: Q720597
* ADW: Eriphia\_verrucosa
* BioLib: 84593
* BOLD: 178971
* EoL: 46510183
* Fossilworks: 225717
* GBIF: 5968755
* iNaturalist: 128834
* IRMNG: 11305347
* ITIS: 199975
* NCBI: 483417
* WoRMS: 107409

 |
Canon Digital IXUS asal 
**Digital IXUS** (**IXY Digital** di Jepun dan **PowerShot Digital ELPH** di AS dan Kanada) ialah siri kamera digital yang dikeluarkan oleh Canon. Ia merupakan garis kamera ultrapadat, pada asalnya berdasarkan reka bentuk kamera APS Canon IXUS/IXY/ELPH.

Sejarah
-------

Canon PowerShot A dan S pada masa itu dibuat serendah teknologi kontemporari yang dibenarkan, dan menunjukkan permintaan untuk kamera digital kecil yang berkualiti tinggi. Canon menggunakan pengalamannya dengan kamera filem kecil, terutamanya APS IXUS, untuk besar-besaran menghasilkan kamera digital yang baik lebih kecil daripada orang lain telah berjaya sehingga ke semasa (yang pertama Digital IXUS adalah 2MP yang paling kecil ketika itu) dan mengguna semula nama jenama IXUS/IXY/ELPH yang popular dengan baris teg "The DIGITAL IXUS menggabungkan reka bentuk IXUS yang memenangi anugerah Canon dengan teknologi digital PowerShot." 

Digital IXUS yang pertama, yang dilancarkan pada Jun 2000, memasang teknologi PowerShot S10 ke dalam badan yang serupa dengan APS IXUS II. Antara tahun 2003 dan 2004, bermula dengan Digital IXUS II, Canon berpindah dari penggunaan kad CF ke kad SD untuk mencipta kamera nipis.

Rujukan
-------

1. ↑  "Canon Powershot S10 Review". Dicapai pada 21 September 2018.
2. ↑  "Canon Digital IXUS Review (Powershot S100 Digital Elph / Ixy Digital)". Dicapai pada 21 September 2018.
3. ↑  "Canon announce Digital Ixus / S100 Elph". Dicapai pada 21 September 2018.
4. ↑  "DCRP Review: Canon PowerShot S100 Digital ELPH". *www.dcresource.com*. Diarkibkan daripada yang asal pada 2015-11-28. Dicapai pada 21 September 2018.

Pautan luar
-----------

* Digital Compact Cameras (Canon Europe)
**Cerita pesona** dalam konteks kewartawanan merujuk kepada penulisan karangan atau rencana tentang orang, masyarakat, atau subjek tertentu dengan cara yang interaktif dan/atau beremosi, penulisan sebegitu menonjolkan orang dan masalah, kebimbangan atau pencapaian berkaitan perkara disentih nya dengan cara yang membangkitkan minat atau simpati pembaca atau penonton.

Cerita pesona boleh merupakan *cerita di balik cerita* tentang sesuatu peristiwa, pertubuhan, atau juga peristiwa sejarah yang tidak terkenal, seperti:

* kehidupan seorang askar sewahtu masa perang;
* wawancara dengan pemandiri bencana alam; atau
* profil seseorang yang dikenali untuk pencapaian kerjayanya.

Suatu penelitian yang ditebitkan dalam *American Behavioural Scientist* menggambarkan bahwa cerita pesona acap kali digunakan dalam dalam cakupan berita tentang imigrasi yang tidak lazim, walaupun dengan keseringan yang berbeda tiap negara.

Cerita pesona sering dikritik atas pendekatan ia yang tampak "ringan", manipulatif, atau diatur dengan cara yang bertujuan mengungkitkan sensasi. Kebanyakan cerita pesona ditampilkan dengan sudut pandang yang menghibur pembaca, penonton atau pendengar saat berita ini dikhabarkan. Walaupun perkara ini dapat dianggap sebagai strategi, cara ini dianggap[*nyatakan menurut siapa?*] sebagai cara persuasi yang berhasil. Terry Morris yang merupakan penganjur awal aliran ini, berkata bahawa dia mendapat "lisensi yang cukup besar terhadap fakta yang diberikan kepada saya."

Rujukan
-------

1. 1 2 3  Miller, Laura (16 Oktober 2011). "'Sybil Exposed': Memory, lies and therapy". *Salon*. Salon Media Group. Dicapai pada 17 Oktober 2011.
2. ↑  Tine Ustad Figenschou & Kjersti Thorbjørnsrud, "Faces of an Invisible Population: Human Interest Framing of Irregular Immigration News in the United States, France, and Norway", "SAGE Publisher", 19 Juni 2015. Diakses 05 Oktober 2015.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Gunung Bubu** terletak di Perak Darul Ridzuan, Malaysia. Ketinggiannya 1,657 meter. Ia terletak di Kuala Kangsar, Perak.

Gunung Bubu mempunyai kawasan hutan Dipterokarp Bukit, hutan Dipterokarp Atas dan kawasan hutan Montane.

Trekking Route
--------------

Pendaki boleh mendapatkan perkhidmatan Bas di Kuala Kangsar untuk ke checkpoint yang pertama. Pendakian bermula dari Taman Rekreasi Ulu Kenas, Kuala Kangsar, Perak iaitu berdekatan dengan Kem Biro Tata Negara. Perjalanan menuju ke Kem Sg Gading mengambil masa lebih kurang 6 jam. Pendaki boleh bermalam di situ. Kem tersebut mempunyai kapasiti sehingga 50 orang pada satu masa. Hari seterusnya, pendaki boleh meneruskan pendakian sehingga ke puncak Gunung Bubu di mana ia memakan masa 4 hingga 5 jam. Perjalanan tersebut juga akan melalui punca air terakhir (Last Water Point) dan pendaki boleh mendapatkan bekalan minuman di lokasi tersebut. Puncak Gunung Bubu agak tidak sesuai untuk bermalam kerana kawasan yang terlalu kecil dan pendaki boleh bermalam di Kem Batu Dinding yang kira-kira 15 minit perjalanan dari puncak. Untuk pendakian ke puncak, pendaki juga boleh meninggalkan haversack di Kem Sg Gading dan hanya membawa daypack. Perjalanan turun dari puncak ke Kem Sg Gading memakan masa 2 hingga 3 jam. Pendaki boleh bermalam semula di Kem Sg Gading atau terus ke kembali ke tempat mula pendakian di mana ia memakan masa 3 hingga 4 jam.

Kemalangan
----------

Antara kemalangan yang pernah dilaporkan ialah, pendaki yang bermalam di puncak Gunung Bubu di panah petir sehingga menyebabkan kematian. Sehubungan itu, pendaki dinasihatkan supaya tidak bermalam di puncak sebaliknya boleh bermalam di Kem Sg Gading ataupun Kem Batu Dinding.Terdapat 2 kematian dilaporkan berlaku di Gunung Bubu akibat sesat. Dalam kejadian berasingan, empat pelajar Kolej Vokasional Padang Rengas pernah dilaporkan sesat di kawasan sekitar.

Lihat juga
----------

* Pelancongan di Negeri Perak

Rujukan
-------

1. ↑  JPN Perak tunggu laporan tragedi Gunung Bubu
2. ↑  The Orchids of Peninsular Malaysia and Singapore  
By Gunnar Seidenfaden, Jeffrey J. Wood
3. ↑  JPN Perak tunggu laporan tragedi Gunung Bubu

Pautan luar
-----------

*
Rangka Hoabinhian di Gua Cha
**Gua Cha** terletak di tepian Sungai Nenggiri, Kelantan, Malaysia.

Rangka Hoabinhian
-----------------

Rangka manusia prasejarah berusia antara 6,000-8,000 tahun dan dipercayai seorang remaja perempuan dijumpai di tapak Gua Cha, Lembah Nenggiri. Antara yang ditemui ialah 5 biji mangkuk daripada tanah liat dikebumikan bersama simati sebagai bekalan di alam lain. Pada tangannya terdapat seramik gelang tangan yang bersaiz besar. Kajian ekskavasi dijalankan oleh arkeologis British bernama Gale Sieveking pada tahun 1954.

Gua Cha dilaporkan telah ditemui pada tahun 1936 oleh H.D Noone dan kajian terperinci dijalankan di tapak arkeologi tersebut pada tahun 1954 oleh Gale G. Sieveking. Kajian itu diteruskan pada tahun 1979 dan 1985 oleh Jabatan Muzium Malaysia diketuai ahli arkeologi Dr Adi Taha.

Beliau juga merupakan individu yang bertanggungjawab dalam kerja-kerja cari gali di tapak arkeologi yang menemukan pusat ketamadunan awal di Semenanjung Malaysia di Lembah Bujang, Kedah pada tahun 1976.

Pada tahun 1979 dan 1985 Jabatan Muzium Malaysia turut membuat kajian di dalam Gua Cha. Ia diketuai oleh Adi Taha dan lain-lain. Kajian termasuk di Gua Bukit Taat di Terengganu. Ada persamaan dengan di Gua Bintong, Perlis.

Rujukan
-------

1. ↑  Man's conquest of the Pacific: the prehistory of Southeast Asia and Oceania By Peter S. Bellwood

Pautan luar
-----------

* PPSK
* Gua Cha sejarah yang ditinggalkan
* Gua Cha semakin terbiar
* Tapak arkeologi 10,000 tahun Gua Cha diancam pembalakan di Kelantan
**Gua Ajanta** merupakan tapak gua kuil batu yang terkenal di India. Ia memiliki sekitar 30 buah gua yang ditebuk kedalam batu granite oleh penganut Buddha pada sekitar kurun kedua B.C.E. dan kurun ke tujuh C.E.. 

Gua Ajanta terletak di selekoh luar Sungai Wagora dalam negeri Maharashtra. Gua-gua granite itu dihiasi dengan lukisan fresko dan ukiran Buddha yang telah tersembunyi di dalam hutan dan ditinggalkan selama lebih dari satu dekad. Ia kemudiannya dijumpai selepas ditinggalkan lebih dari satu dekad pada awal kurun ke-19. Sejak tahun 1844, pengarah Syarikat India Timur telah menggesa kerajaan British untuk mengekalkan dan merekod gua-gua teresbut, dan Kapten Gill telah ditugaskan bagi merekod gambar-gambar tersebut. 

Pada masa yang sama, Sir Alexander Cunningham menulis bahawa kuil tersebut memiliki harta sejarah yang patut dibongkar dan dianalisa.
Kuil-kuil Ajanta, walaupun telah dijarah dan dimusnahkan, merupakan permata dalam mahkota kesenian ugama Buddha. Gua-gua tersebut membentuk caityas (tempat pengabadian) dan viharas (monastari), dipenuhi ukiran dan dihiasi dengan lukisan fresko yang menggambarkan gambaran dalam kehidupan Buddha.

Disebabkan Buddha mengalami kehidupan dalam semua kepelbagaiannya, gambaran tersebut menggambarkan banyak aspek kehidupan awal India melampaui ketegasan keagamaan — rima kehidupan di istana dan di Bandar dan kampong, termasuk juga di monasteri itu sendiri. Matlamat utama lukisan tersebut adalah sebagai pengajaran, dan menunjukkan dan memberitahu pengunjung dan penganut baru mengenai kejadian utama dalam kehidupan Buddha yang mendorong kepada kesedarannya, dalam cara yang sama sebagaimana ukiran di perlindungan Borobudur di Jawa yang digunakan sebagai perantaraan pengajaran.

Bacaan lanjut
-------------

* Allchin, F. R. ed. The Archaeology of Early Historic South Asia. Cambridge: Cambridge University Press, 1995; Behl, B. K. Nigam, S. and Beach, M. C.
* The Ajanta Caves: Artistic Wonder of Ancient Buddhist India. New York: Harry N. Abrams, 1998; Harle J. C. Gupta Sculpture: Indian Sculpture of the Fourth to the Sixth Centuries AD. Oxford: Clarendon Press, 1974; Harle, J. C.
* The Art and Architecture of the Indian Subcontinent. London: Penguin Books, 1986; Pant, P. Ajanta and Ellora: Cave Temples of Ancient India. Columbia, Mo.: South Asia Books, 1998;
* Schlingloff, D. Guide to the Ajanta Paintings: Narrative Wall Paintings. Columbia, Mo.: South Asia Books, 1999.

Rujukan
-------

* Encyclopedia of ancient Asian civilizations / Charles F. W. Higham. ISBN 0-8160-4640-9, (Kulit keras)
**Gua Altamira** (Sepanyol: *Cueva de Altamira*code: es is deprecated  Sebutan Sepanyol: [ˈkweβa ðe altaˈmiɾa]) ialah sebuah kompleks gua berdekatan petempatan Santillana del Mar di Cantabria, Sepanyol. Gua ini dikenali kerana memiliki lukisan gua prasejarah yang menampilkan lukisan arang dan polikrom haiwan dan tangan manusia. Lukisan terawal ditarikh pada Paleolitik Atasan sekitar 36,000 tahun lalu. Tapak ini dijumpai Modesto Cubillas pada 1868 dan dikaji oleh Marcelino Sanz de Sautuola.

Di samping kualitinya yang menonjol, kemasyhuran Altamira juga berasaskan fakta bahawa lukisan ini merupakan lukisan gua Eropah pertama yang disahkan memiliki usul prasejarah. Sautuola menerbitkan kajiannya dengan dukungan Juan de Vilanova y Piera pada 1880 dengan sambutan awam. 

Namun begitu, penerbitan kajiannya menerbitkan kontroversi dalam kalangan pakar, dengan sesetengah pakar menolak usul prasejarah lukisan itu berdasarkan tanggapan bahawa manusia prasejarah tidak memiliki daya pemikiran abstrak. Isu ini berlarutan hingga 1902 dengan penemuan-penemuan serupa di kawasan sekitar, menyebabkan bukti mereka tidak boleh ditolak.

Altamira terletak di kawasan Franco-Cantabria dan diiktiraf sebagai Tapak Warisan Dunia UNESCO pada 1985 sebagai tapak utama Gua Altamira dan Seni Gua Paleolitik Sepanyol Utara. Gua ini tidak lagi dibuka bagi lawatan orang awam, tetapi sebuah replika telah dibina di sana.

Rujukan
-------

1. ↑  A. W. G. Pike et al. "U-Series Dating of Paleolithic Art in 11 Caves in Spain", *Science* 336, 1409 (2012), doi:10.1126/science.1219957.
2. ↑  "The discovery of Altamira". *Museo Nacional y Centro de Investigación de Altamira*. Dicapai pada 25 September 2018.
3. ↑  Busch, Simon (28 Februari 2014). "Prehistoric paintings in Spain's Altamira cave revealed to a lucky few". Cable News Network. Dicapai pada 19 Disember 2016.
4. ↑  "Cave of Altamira and Paleolithic Cave Art of Northern Spain". unesco. Dicapai pada 30 Disember 2016.

Pautan luar
-----------

* Media berkenaan Gua Altamira di Wikimedia Commons

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Sepanyol
* Israel
* Republik Czech

 |
***Gua Harimau*** terletak di kompleks batu kapur, Bukit Gua Harimau, Lenggong, Perak. Ekskavasi dalam tahun 1987, 1988 dan 1999 telah menemukan tapak pengkebumian manusia berusia 2,000 – 5,000 tahun dahulu. Sebanyak 11 rangka manusia telah ditemui dengan barang kiriman yang terdiri daripada bekas tembikar, alat batu, kapak gangsa, perhiasan badan dan sisa makanan.

Gua Harimau merupakan tapak arkeologi yang penting kerana telah mendedahkan bukti pengkebumian zaman Neolitik-Logam dengan acuan dan kapak gangsanya yang terawal sekitar 4,000 tahun dahulu. Penemuan alat gangsa dan acuannya menggambarkan penghasilan alat gangsa di kawasan Lenggong telah membuktikan bahawa kawasan pembuatan gangsa tidak hanya terhad di kawasan utara dan tengah Thailand sahaja.

Rujukan
-------

1. ↑  Southeast Asia: From Prehistory to History, By Ian Glover
2. ↑  Museums, History and Culture in Malaysia, By Abu Talib Ahmad
3. ↑

Pautan luar
-----------

* The Perak man and other prehistoric skeletons of Malaysia, Zuraina Majid, Penerbit Universiti Sains Malaysia, 2005 - Science - 491 pages
* Dari Zaman Batu ke Tamadun Awal di Malaysia: Pemerkasaan Jati Diri Bangsa ... By Mokhtar Saidin

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Gunung Erebus pada tahun 1972
**Gunung Erebus** /ˈɛrᵻbəs/ merupakan gunung berapi kedua tertinggi di Antartika (selepas Gunung Sidley) dan merupakan gunung berapi aktif terselatan di Bumi. Ketinggiannya ialah 3,794 meter (12,448 ka) dan ia terletak di Pulau Ross. Gunung Erebus ditemui pada 27 Januari 1841 (pada ketika itu sedang meletus) oleh James Clark Ross. Ia dinamakan sempena nama kapal beliau.

Ia mula-mula didaki sehinga ke tepi puncak kawahnya pada tahun 1908 oleh Sir Ernest Shackleton beserta kumpulan.

Rujukan
-------

1. ↑  Ross, *Voyage to the Southern Seas*, vol. i, pp. 216–8.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Gunung Erebus***. |

* Gambar lava di puncak Gunung Erebus yang ditangkap dari angkasa lepas Diarkibkan 2010-10-06 di Wayback Machine

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Sebuah kapal kontena Hanjin, *Hanjin Athens*.
**Hanjin Group** (한진 그룹) ialah sebuah konglomerat Korea Selatan, atau "Chaebol". Kumpulan ini memiliki syarikat perkapalan Hanjin Shipping (termasuk Hanjin Logistics) dan syarikat penerbangan,Korean Air (KAL) yang diambil alih pada tahun 1969. Dengan pegangan majoritinya dalam Senator Lines, Hanjin-Senator ialah syarikat pengangkutan dan perkapalan kontena yang kelapan terbesar di dunia.

Sejarah
-------

Sejarah Hanjin bermula selepas berakhirnya Perang Dunia Kedua pada 1 November 1945. Di awal penubuhannya, pelanggan terbesar Hanjin ialah Tentera Darat Amerika Syarikat, yang menjadi pengguna utama khidmat pengangkutan barangan ke Korea dan Vietnam. Syarikat ini menandatangani kontrak utama dengan Tentera Darat ke-8 Amerika Syarikat pada bulan November 1956, dan satu lagi kontrak dengan keseluruhan Angkatan Tentera Amerika Syarikat di Vietnam, termasuk Tentera Laut Amerika Syarikat dan Tentera Udara Amerika Syarikat. Pada bulan November 1969, Hanjin memasuki perniagaan perkapalan kontena selepas menandatangani perjanjian dengan Sea-Land Service,Inc. Ia membuka laman kontena pertamanya kurang daripada setahun kemudiannya , pada bulan September 1970, di Pelabuhan Pusan. 

Pada penghujung tahun 70-an, syarikat ini mula memasuki pasaran Timur Tengah selepas menandatangani kontrak dengan kerajaan Kuwait di pelabuhan Shuwaik (September 1977), dengan Arab Saudi di pelabuhan Dammam (Mac 1979) dan di pelabuhan Jeddah (Mei 1980). 

Pada bulan Mac 1990, syarikat ini mula menerokai pasaran trak dan gudang dengan pembelian *Korea Freight Transport Company*. Dua tahun kemudian, pada bulan Jun 1992, ia menubuhkan *Hanjin Express*, yang menyediakan perkhidmatan kurier.

Subsidiari tersenarai di bursa saham
------------------------------------

* Hanjin Heavy Industries & Construction
* Hanjin Shipping
* Hanjin Transportation
* Korea Airport Service
* Korean Air
* Meritz Investment Bank

Subsidiari yang lain
--------------------

  

* Meritz Fire & Marine Insurance
* Hanil Country Club/Hanil Leisure
* Hanjin Information System & Telecommunication
* Hanjin Travel Service
* Hankuk Aviation University
* Inha University
* Inha University Hospital
* Jeongseok Education Foundation
* Jeongseok Enterprise
* Jin Air
* KAL Catering
* Keoyang Shipping
* Korea Engineering Consultant
* Korean French Banking
* Senator Lines
* TOPAS-Total Passenger Service System
* TRAXON-Global Logistics System Korea

Lihat juga
----------

* Ekonomi Korea Selatan
* Hanjin Heavy Industries
* Hanjin Shipping
* Korean Air

Pautan luar
-----------

* Laman web Hanjin (Korea)
* Laman web Hanjin Diarkibkan 2009-03-08 di Wayback Machine (Inggeris)
**Harian Indonesia Raya** merupakan sebuah surat khabar yang pernah diterbitkan di Indonesia. Surat khabar harian ini pernah dua kali diharamkan pemerintah Indonesia, pertamanya ketika rejim Orde Lama (diharamkan semenjak 1958 hingga diterbitkan kembali tahun 1968). Penerbitannya diharamkan sekali lagi pada tahun 1974 oleh pemerintah Orde Baru ketika terjadinya Peristiwa Malari. Ketua Pengarang Indonesia Raya ialah Mochtar Lubis.

Pada 2000, terdapat berita bahawa Harian Indonesia Raya milik wartawan kanan Mochtar Lubis yang diharamkan pada tahun 1974 akan diterbitkan kembali oleh Yayasan Jurnalis Independen (YJI) pada tempoh waktu yang belum ditentukan lagi.

Pautan luar
-----------

* 

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

1. ↑  Harian "Indonesia Raya" akan Diterbitkan Lagi. - Kompas[*pautan mati kekal*]
Jangan dikelirukan dengan Hanafi Mamat.

**Hanafi Hamat** atau sering salah dieja sebagai **Hanafi Mamat** merupakan Presiden ke-4 Parti Angkatan Keadilan Insan Malaysia (AKIM) yang kininya dikenali sebagai Parti Kesejahteraan Insan Tanah Air (KITA). Beliau juga merupakan mudir Pondok Padang Siam di Tanah Merah, Kelantan. Beliau merupakan seorang bekas ahli parti PAS yang telah keluar dari parti itu.

Penglibatan dalam Pilihanraya Kecil Permatang Pauh 2008
-------------------------------------------------------

Hanafi bertanding dalam Pilihan Raya Kecil Permatang Pauh 2008 menentang Datuk Seri Anwar Ibrahim dari PKR dan Datuk Arif Shah Omar Shah dari BN-UMNO tetapi kalah dan kehilangan deposit.

### Pengumuman bertanding

Selepas Presiden PKR, Wan Azizah Wan Ismail, meletak jawatan sebagai Ahli Parlimen Permatang Pauh, PKR bersedia menghantar Penasihat dan Ketua Umum, Anwar Ibrahim, untuk bertanding. Sedangkan pihak UMNO masih belum membuat keputusan, Hanafi Hamat selaku Presiden AKIM mengumumkan bahawa mereka akan menghantar seorang calon untuk bertanding dalam Pilihanraya Kecil Permatang Pauh. Hanafi yakin bahawa mereka pasti akan mendapat sokongan daripada para penyokong PAS di Permatang Pauh. Namun sokongan ini dinafikan oleh Salleh Man, Pesuruhanjaya PAS Pulau Pinang.

### Pencalonan

Hanafi Hamat mencalonkan sendiri sebagai calon AKIM. Namun terdapat kesalahan dalam laporan pihak-pihak berkenaan. Antaranya ialah kesalahan ejaan nama penuhnya dan kesalahan identiti calonnya. Ejaan nama penuhnya dalam Kad Pengenalan ialah "Hanafi bin Hamat", namun nama penuh yang diisi dalam borang pencalonannya ialah "Hanafi bin Mamat", dan borang itu diisi oleh Setiausaha Agung AKIM. Selain itu, terdapat laporan berita yang membuat kesilapan bahawa Hanafi Hamat bertanding sebagai seorang calon bebas.

### Selepas pencalonan

Sebaik saja Hanafi disahkan sebagai seorang calon AKIM dalam Pilihanraya Kecil, beliau pulang ke Kota Bharu, Kelantan, iaitu di mana beliau menetap. Beliau tidak menjalankan apa-apa kegiatan untuk mendapat sokongan.

### Hari mengundi

### Keputusan pilihanraya

Hanafi hanya mendapat 92 undi sedangkan Anwar Ibrahim dari PKR menang dengan 31195 undi dan Arif Shah Omar Shah dari BN-UMNO memperolehi 15524 undi. Hanafi kehilangan depositnya kerana 92 undi adalah kurang daripada satu perlapan jumlah undi.

Rujukan
-------

1. ↑  ROS: Zakaria beri Zaid laluan memang presiden Akim sah
2. ↑
Dato' Haji **Hanafi bin Ramli** dilahirkan pada 6 Disember 1943 di Tunjang, Jitra, Kedah. Beliau pernah menjadi wakil rakyat kawasan DUN Tunjang, Kedah selepas menang dalam pilihan raya.

Pendidikan
----------

Beliau bersekolah di Sekolah Rakyat Sungai Korok Changleh, Mukim Naga, Kedah (1950) dan Sekolah Melayu Tunjang (1953) serta Sekolah Inggeris Sultan Ahmad Tajudin, Jitra .Beliau terlibat dengan perniagaan dan berulang-alik ke Medan, Indonesia dan menjadi siswa di Universiti Islam Sumatera Utara (UISU) selama 4 tahun dan memperolehi Ijazah Sains Politik.

Kerjaya
-------

Sebagai ahli perniagaan , beliau dilantik sebagai Pengerusi Jawatankuasa Perniagaan Kecil Bumiputera; Pengerusi Jawatankuasa Industri Tembakau Negeri Kedah ; Pengerusi Penasihat Pengangkutan Awam Negeri Kedah ; Pengerusi dan Penasihat Sidang Editor Warta Darul Aman ; Ahli Lembaga Pengarah KEDA ; Pengerusi Lembaga Muzium Negeri Kedah ; Timbalan Pengerusi PERNAS (1 Mac 1991) ; Pengerusi Lembaga Penggalakan Pelancongan Malaysia (1 Ogos 1993) ;Pengerusi PROMTO Berhad ; Ahli Lembaga Pengarah Dunlop Estate dan Pengerusi Eksekutif HBR Holding Group

Politik
-------

Beliau memang berminat dengan politik setelah mengambil bidang Sains Politik di Indonesia. Beliau menjadi ahli
Pergerakan Pemuda UMNO Bahagian Kubang Pasu ; Setiausaha Biro Pelajaran Pergerakan Pemuda UMNO Kedah ; Ahli Dewan Undangan Negeri kawasan Tunjang (1978-1981) ; Naib Ketua UMNO Bahagian Kubang Pasu ; Ahli Majlis Mesyuarat Kerajaan (28 April 1982) dan Naib Ketua Bahagian Kubang Pasu (1989)

Aktiviti sosial
---------------

Beliau pernah menjadi Setiausaha Kelab Baling ; Pengerusi Persatuan Pelajar-pelajar Islam Cawangan Negeri Kedah (1967 - 1969) dan Persatuan Belia Bimbingan Alor Star (1969 - 1973). Persatuan ini menjurus ke arah pendidikan kepada pelajar-pelajar Melayu yang gagal meneruskan pelajaran mereka di sekolah kerajaan.

  

Beliau juga menjadi Setiausaha gerakan Pertubuhan Belia 4B (1969 - 1978) ; Pengerusi Gerakan Belia 4B Negeri Kedah (1978 - 1981); Setiausaha Majlis Belia Negeri Kedah ; Exco Persatuan Kebangsaan Pelajar-pelajar Islam Malaysia ; Exco Belia Majlis Malaysia ; Setiausaha Agung Pergerakan Belia 4B Malaysia dan Ahli Majlis Perunding Belia Negara.

Hanafi Ramli juga bertanggungjawab menubuhkan Yayasan Dewan Perniagaan dan Perusahaan Melayu Negeri Kedah.

Pingat dan anugerah
-------------------

Hanafi Ramli menerima anugerah Dato' Setia DiRaja Kedah (D.S.D.K.), Setia Muadzam Shah (S.M.S.), Kesatria Mangku Negara (K.M.N.), Ahli Mahkota Kedah (A.M.K.), Ahli Mangku Negara (A.M.N.), Pingat Pangkuan Negara (P.P.N.), Pingat Jasa Bakti (P.J.K.) dan dilantik sebagai Jaksa Pendamai (J.P.).

Rujukan
-------

1. ↑  "Hanafi Bin Ramli". Diarkibkan daripada yang asal pada 2012-05-28. Dicapai pada 2012-05-12.
Nama ini merupakan nama orang dalam bahasa Cina; nama keluarganya ialah *Hu*.
**Hu Ge** (dilahirkan pada 20 September 1982 di Shanghai, China) ialah seorang pelakon dan penyanyi China. Ketika dia sedang belajar Shanghai Theater Academy, dia dijemput untuk melakonkan watak utama Li Xiaoyao dalam siri TV 2004 *Chinese Paladin*, dan masih dikenali dengan watak klasiknya itu. Pada September 2012, dia dicalonkan untuk Pendatang Baru di Hundred Flowers Awards ke-31 bagi wataknya sebagai Lin Juemin dalam filem sejarah China 1911.

Kehidupan awal
--------------

Dia adalah anak tunggal yang dilahirkan dan dibesarkan di Shanghai. Semasa di sekolah tadika, dia merupakan salah seorang daripada 60 orang kanak-kanak yang dipilih daripada 30,000 orang kanak-kanak untuk memasuki Little Stars Performing Arts School (Xiao Yingxing Yishu Tuan) milik SMG dan berhenti di Tahun 6. Kariernya bermula sebagai pengacara berusia 14 tahun di Shanghai Educational Television (Shanghai Jiao Yu Dianshitai), dan mengacarakan rancangan Sunny Youth (Yangguang Shaonian) selama tiga tahun. '

Dia menduduki peperiksaan "seni pengarahan" di Central Academy of Drama dan mencapai skor yang cemerlang, menjadikannya pelajar teratas seluruh negara. Bagaimana pun, atas keinginan ibu bapanya, dia juga menduduki peperiksaan bagi "seni persembahan", muncul sebagai tempat ketiga secara keseluruhan dan akhirnya memilih untuk menyempurnakan pendidikan tingginya di sana lalu menamatkan pengajian pada Julai 2005. Ketika berada di akademi itu, dia berkenalan dan berkawan dengan rakan sekelas Justin Yuan dan Cecilia Han, yang nantinya bergandingan dengannya dalam banyak projek TV.

Rujukan
-------

1. ↑  "胡歌剃光头戴牙套卖萌 盼两年后触电金鹰奖". Dicapai pada 17 March 2013.
2. ↑  "At Forty, I Stand!". Dicapai pada 5 December 2012.

Pautan luar
-----------

* Hu Ge's personal blog on Sina (Cina)
* Hu Ge's official Baidu forum (Cina)
* Hu Ge's official discussion forum Diarkibkan 2015-08-01 di Wayback Machine (Cina)
* Hu Ge as Li Xiaoyao (Chinese Paladin)

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Lain-lain | 
* MusicBrainz (artis)
* SUDOC (Perancis)
	+ 1

 |

| Persondata |
| --- |
| Nama | Hu, Ge |
| Nama alternatif |  |
| Pemerihalan ringkas | Chinese actor and singer |
| Tarikh kelahiran | 1982-09-20 |
| Tempat kelahiran | Shanghai, People's Republic of China |
| Tarikh kematian |  |
| Tempat kematian |  |
Dalam kimia, **hidrokarbon** merupakan sebatian kimia yang mengandungi karbon (C) dan hidrogen (H). Ia semua mengandungi rangka tunjang karbon dan atom hidrogen melekat pada rangka tunjang tersebut. (Seringkali istilah ini digunakan sebagai ringkasan istilah alifatik hidrokarbon.)

Sebagai contoh, metana (gas paya) ialah hidrokarbon dengan satu atom karbon dan empat atom hidrogen: CH4. Etana ialah hidrokarbon (lebih khusus lagi, alkana) mengandungi dua atam karbon diikat dengan satu ikatan tunggal, setiap atom karbon terikat pada tiga atom hidrogen: C2H6. Propana mempunyai tiga atom karbon 'C' (C3H8) dan seterusnya (CnH2·n+2).

Hidrokarbon boleh dikelaskan kepada beberapa bahagian:
  

1- Hidrokarbon alifatik
  

2- Hidrokarbon alisiklik
  

3- Hidrokarbon aromatik

Hidrokarbon Alifatik
--------------------

Hidrokarbon alifatik terdiri daripada rantaian atom karbon tanpa struktur siklik. Ia sering disebut sebagai hidrokarbon rantai terbuka atau hidrokarbon asiklik.

Contoh: Alkana (propana, butana)

Hidrokarbon Alisiklik
---------------------

Hidrokarbon alisiklik atau hidrokarbon siklik terdiri daripada rantaian atom karbon dalam susunan gelang (siklik).

Contoh: Sikloaklana (siklopropana, siklobutana)

Hidrokarbon Aromatik
--------------------

Hidrokarbon aromatik merupakan kumpulan khusus sebatian siklik. Ia biasanya mempunyai gelang berahli enam yang dilukis dengan ikatan tunggal dan ikatan ganda dua yang berselang-seli.

Contoh: Benzena, naftalena

  

Terdapat tiga jenis asas hidrokarbon: 

1. hidrokarbon harum, yang mengandungi sekurang-kurangnya satu cecincin harum (*aromatic ring*) sebagai tambahan kepada apa jua ikatan yang ia ada
2. hidrokarbon tepu (*saturated hydrocarbon*), juga dikenali sebagai alkana, yang tidak mempunyai ikatan dua, tiga atau harum.
3. hidrokarbon tidak tepu (*unsaturated hydrocarbon*), yang mengandungi satu atau lebih ikatan dua atau tiga antara atom karbon, yang terbahagi pula kepada:

* alkena
* alkuna
* diena

Jumlah atom hidrogen dalam hidrokarbon boleh ditentukan, jika jumlah karbon diketahui, dengan menggunakan persamaan berikut:

* Alkana: C*n*H*2n+2*
* Alkena: C*n*H*2n* (dengan anggapan hanya satu dwiikatan)
* Alkuna: C*n*H*2n-2* (dengan anggapan hanya satu tiga ikatan)

Hidrokarbon cecair yang dikeluarkan dari bawah tanah dirujuk sebagai petroleum (harafiahnya "batu minyak") atau minyak mineral, sementara hidrokarbon bergas dalam tanah dikenali sebagai gas asli. Kesemuanya merupakan sumber penting bahan api dan bahan mentah sebagai stok bekalan untuk penghasilan kimia organik dan biasa terdapat di subpermukaan menggunakan peralatan geogologi petrolium.

Hidrokarbon merupakan sumber ekonomi penting kerana ia merangkumi keseluruhan sumber bahan api fosil (arang batu,petrolium, gas asli, dll.) dan bahan api bio, termasuk juga plastik, lilin, pelarut dan minyak. Dalam pencemaran bandar, komponen ini–bersama dengan NOx dan cahaya matahari–kesemuanya menyumbang kepada pembentukan ozon troposferik.

|  |  |
| --- | --- |
|  | Wikimedia Commons mempunyai media berkaitan: ***Hidrokarbon***. |
**Hurlingham** adalah sebuah bandar di Provinsi Buenos Aires, Argentina. Ia membentuk sebahagian dari kawasan metropolitan Gran Buenos Aires dan terletak di 23 km barat pusat bandaraya. Hurlingham dikhidmat oleh dua laluan keretapi, Ferrocarril San Martín dan Laluan Urquiza dan adalah pekan ketua municipality of Hurlingham (Partido).

Jabatan Amerika Syarikat Pertanian mengekal sebuah makmal kawalan biologi di Hurlingham.

Hurlingham mendapatkan namanya dari Kelab Hurlingham, sebuah kelab luar bandar masyhur dengan polo didirikan pada masyarakat Inggeris Argentina kawasan ini pada kurun ke-19, meniru kelab masyhur Kelab Hurlingham London.

Lihat juga
----------

* Kelab Hurlingham (Argentina)

Peta Gran Buenos Aires

Pautan luar
-----------

* (Sepanyol) Official Website Diarkibkan 2013-01-30 di Wayback Machine
* Map and Weather Data for Hurlingham
* (Sepanyol) Foro Hurlingham - Hurlingham Forum Diarkibkan 2009-11-01 di Wayback Machine
* (Sepanyol) Hurlingham club Argentina Diarkibkan 2010-08-03 di Wayback Machine
* USDA Weed Control

Templat:BuenosAiresAR-geo-stub